SAWAD:ลุ้นกำไร Q4 โต 39.6%โบรกฯ แนะซื้อ ให้เป้า 54 บาท
บล.ซีไอเอ็มบี (ประเทศไทย) ระบุในบทวิเคราะห์ (27 ม.ค.) แนะนำ ซื้อ SAWAD โดยมีราคาเป้าหมาย 54 บาท โดยคาดว่ากำไรในไตรมาส 4/58 จะเติบโต 39.6%จากปีก่อนและ 0.8%จากไตรมาสก่อนเป็น 373 ล้านบาท
27 ม.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (27 ม.ค.) แนะนำ ซื้อ บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD โดยมีราคาเป้าหมาย 54 บาท โดยคาดว่ากำไรในไตรมาส 4/58 จะเติบโต 39.6%จากปีก่อนและ 0.8%จากไตรมาสก่อนเป็น 373 ล้านบาท จากสินเชื่อที่ขยายตัวแข็งแกร่ง 47.8%จากปีก่อน และ 9.0%จากไตรมาสก่อน
ขณะที่อัตราส่วน NPL ทรงตัวที่5% ตั้งแต่ไตรมาส 3/58แต่ค่าใช้จ่ายในการตั้งสำรองอาจสูงขึ้น ในช่วงต้นเดือนมกราคม บริษัทเซ็นสัญญากับพันธมิตรใหม่เพื่อให้บริการสินเชื่อส่วนบุคคลแบบไม่มีหลักประกันแก่ลูกค้าของ SAWAD เล็งเห็นปัจจัยผลักดันราคาหุ้นจากอัตราการเติบโตที่แข็งแกร่งของรายได้ที่มิใช่ดอกเบี้ย, การขยายตัวของธุรกิจจัดเก็บหนี้และความสำเร็จในการขยายกิจการไปยังประเทศเพื่อนบ้าน เราเชื่อว่าราคาหุ้นของ SAWAD ควรจะได้รับการประเมินมูลค่าในระดับสูงเมื่อพิจารณาจากระดับอัตราการเติบโตของกำไรและ ROE ในระดับ 32.4-35.6% ในปี 58-60